עיתון גלובס סיכם את שיאי תשע”ד בתחום הנדל”ן, והזכיר בסיכום זה את העסקה הגדולה הקשורה לפרויקט הדגל של קנדה-ישראל, פרויקט מידטאון ת”א. במסגרת העסקה של אסף טוכמאייר וברק רוזן, נרכשו 21 קומות בבניין המשרדים על ידי פירמת רואי החשבון ארנסט אנד יאנג. בסך הכל, שטח הקומות הוא כ-34 אלף מ”ר.
מחיר העסקה – 342 מיליון ש”ח בתוספת מע”מ. בנוסף, תקבל הפירמה 475 מקומות חניה תת קרקעיים ומחסנים בשטח 584 מ”ר. פרויקט Midtown הוא אחד הפרויקטים המדוברים ביותר בתל אביב ובמסגרתו ייבנה גם מגדל מגורים בן 50 קומות. הפרויקט מוקם בין היתר על ידי קנדה-ישראל שבשליטת ברק רוזן ואסף טוכמאייר.